Egun on guztioi. Osoko bilkurari hasiera emango diogu. Gai-zerrendako puntu bakarra: "Bateraezintasunen Behin Behineko Batzordeak egindako irizpena, legebiltzarkide jaun-andreek izan litzaketen bateraezintasun-zioei buruzkoa. Eztabaida eta behin betiko ebazpena". Legebiltzarraren Erregelamenduko 8. artikuluaren arabera, osoko bilkura bilduta dago Bateraezintasunen Behin Behineko Batzordeak aurkeztutako irizpenari buruzko eztabaida eta behin betiko ebazpena egiteko. Batzordeko kideren batek hitza hartu nahi du, aldeko txandan edo kontrako txandan? Batzordeak irizpena bozketarik gabe onetsi duenez, eta lehenik izandako aurrekariak aintzat hartuz, proposatzen dizuet osoko bilkuran ere irizpena bozketarik gabe egitea. Inor aurka? Honen aurka? Ez… Horrenbestez, onetsita geratzen da irizpena. Osoko bilkurari amaiera ematen diot. Legebiltzarraren Erregelamenduko 8.2 eta 165.1 artikuluetan xedatutakoaren arabera, jakinarazi nahi dizuet lehendakari honek erabaki duela Eusko Jaurlaritzaren lehendakaria izendatzeko osoko bilkura dei egitea irailaren 3rako, 09:30ean. Lehendakarigaiak aurkezteto epea abuztuaren 28an, 12:00etan, amaituko da. Beraz, gai-zerrenda agortu dugunez, osoko bilkurari amaiera ematen diot. [Jarraian, Bozeramaileen Batzarra daukagu, bigarren batzorde-gelan]. Goizeko hamaikak eta hiru ziren.